Tisztelt Szülők!

Az emberi erőforrások minisztere – a *veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet* figyelembevételével – a *19/2021. (III.10.) EMMI határozatában* döntött *a 2021/2022. nevelési évre történő óvodai beiratkozás* eljárásrendjéről.

Ennek értelmében a járványügyi szempontok figyelembevételével a következő tájékoztatást adja ki:

1. ***A beiratkozás*** *a 2021/2022. nevelési évre* ***elektronikus úton történik. A dokumentumok benyújtási intervalluma: 2021. április 20. – május 07-ig. A kötelező felvételt biztosító óvoda*** (körzetes önkormányzati fenntartású óvoda) 2021. június 06-ig felveszi a felvételi körzetébe tartozó valamennyi gyermeket, aki az Nkt. 8. §. (2) bekezdése értelmében 2021. augusztus 31. napjáig a 3. életévét betölti, és az intézmény nem kapott arról értesítést, hogy a gyermek egy másik óvodába felvételt nyert volna.

**Kérjük azokat a szülőket, akik más kerületbe állami fenntartású intézménybe, egyházi, vagy magánóvodába szeretnék gyermeküket beíratni, jelezzék felénk.**

1. ***A gyermek 4 éves koráig a szülő felmentést kérhet az óvodalátogatás alól*** *az Nkt. 8. § (2). bekezdése értelmében:*

*„A hatályos jogszabályi rendelkezések alapján a szülők – legkésőbb a tárgyév május 25-ig benyújtott – kérelemben kérelmezhetik a területileg illetékes járási hivatalnál gyermekük óvodakezdésének halasztását. A járási hivatal a szülői kérelem alapján, a gyermek jogos érdekeit szem előtt tartva felmentheti a gyermeket az óvodai foglalkozáson történő részvétel alól annak az évnek az augusztus 31. napjáig, amelyben a gyermek a negyedik életévét betölti, ha ezt a gyermek családi körülményei, sajátos helyzete indokolja.”*

A kérelem benyújtásával kapcsolatban forduljanak a lakóhelyük alapján területileg illetékes járási hivatalhoz.

**Kérjük a kedves szülőket, hogy amennyiben kérelmezni fogják gyermekük óvodai felmentését, szíveskedjenek intézményünk irányába jelezni, és a határozatot részünkre megküldeni.**

1. ***Amennyiben külföldön él, vagy külföldre költözik****, ezért nem kezdi meg Magyarországon az óvodai nevelést a gyermek - a következő eljárásrendet kell követni:*

*„A hatályos jogszabályok értelmében 2020. január 1-jétől abban az esetben, ha az óvodaköteles gyermek családjával éppen külföldön él, ezt a tényt az* [*Oktatási Hivatal részére be kell jelenteni. A bejelentéshez használható űrlap elérhető az Oktatási Hivatal honlapján (www.oktatas.hu) a Köznevelés menüpont Külföldi távozás bejelentése pontjából vagy a https://www.oktatas.hu/kozneveles/kulfoldre\_tavozas\_bejelentese*](https://www.oktatas.hu/kozneveles/kulfoldre_tavozas_bejelentese) *oldalról közvetlenül. A bejelentőlap elektronikus kitöltését követően a kérelmet aláírva a következő postacímre kell megküldeni: Oktatási Hivatal Köznevelési Nyilvántartási Főosztály, 1363 Budapest, Pf. 19.”*

1. ***A Brunszvik Teréz Budavári Óvodák óvodai felvétellel kapcsolatos tájékoztatója***

Kötelezettségünk felvenni azokat a gyermekeket, akik:

* 2021. augusztus 31. napjáig a 3. életévüket betöltik, I. kerületi lakcímmel, illetve tartózkodási hellyel rendelkeznek és **életvitelszerűen az I. kerületben laknak;**
* nem rendelkeznek I. kerületi lakcímmel, illetve tartózkodási hellyel, de életvitelszerűen az I. kerületben laknak – ennek tényét a szülőnek bérleti szerződés bemutatásával kell igazolnia;
* az életvitelszerűséget az óvoda védőnőkkel egyezteti.

Azoknak a gyermekeknek, akik Szakértői Bizottság által kiállított szakvéleménnyel rendelkeznek, (sajátos nevelési igényű gyermek) abban az esetben tudunk férőhelyet biztosítani, amennyiben a Szakértői Bizottság integrált óvodai nevelést állapított meg.

A sajátos nevelési igényű, valamint a beilleszkedési-, tanulási-, magatartási problémával küzdő gyermekekről készült Szakértői Bizottsági véleményt a szülőnek kötelezettsége megküldeni az egyéb dokumentumokkal együtt.

1. ***Nem I. kerületi lakosok felvételi eljárásrendje***

A kötelező felvételt biztosító óvoda a felvételi kötelezettsége teljesítése után további felvételi kérelmeket is teljesíthet, amennyiben van szabad férőhelye. A felvételre való jelentkezés a szülő intézményünknek e-mailen keresztül elküldött szándéknyilatkozata/kérelme alapján történik, melyhez kérjük a beiratkozáshoz szükséges minden dokumentációt csatolni szíveskedjenek.

A kérelmet kérjük röviden megindokolni.

1. ***Amennyiben a gyermek 2021. augusztus 31. után tölti be 3. életévét***

A Köznevelési törvény értelmében az óvodának ezen gyermekek esetében nincs felvételi kötelezettsége. Amennyiben minden, a kerületben lakóhellyel, tartózkodási hellyel rendelkező 3 éves és annál idősebb gyermek elhelyezésre került, és még van szabad férőhelyünk, ebben az esetben a gyermek felvehető.

(Javasoljuk ezeknek a szülőknek, hogy a bölcsődébe is adják be felvételi kérelmüket.)

1. ***Dokumentumok***

A beiratkozáshoz szükséges dokumentumokat és formanyomtatványokat szíveskedjenekrészünkre elektronikus formában eljuttatni.

Dokumentumok:

* gyermek lakcímet igazoló hatósági igazolványa
* gyermek születési anyakönyvi kivonata
* gyermek TAJ kártyája
* külföldiek esetén a gyermek magyarországi tartózkodásra jogosító dokumentuma
* sajátos nevelési igényű, vagy korai fejlesztésben részesülő gyermek esetén a Szakértői Bizottság véleménye

valamint az Önkormányzat honlapjáról letölthető nyomtatványok:

* óvodai felvételi kérelem
* nyilatkozat a szülők együttes jogairól
* hozzájáruló nyilatkozat

Ha a beiratkozáshoz szükséges iratokat bármilyen okból kifolyólag a szülő nem tudja részünkre megküldeni, bemutatásukra a gyermek első óvodai nevelési napján kerül majd sor, illetőleg a nyomtatványokat is ekkor tudják kitölteni.

1. ***Az Önkormányzat honlapján tájékozódhatnak az óvodai épületek körzethatárairól.*** Amennyiben nem a körzethatár szerinti épületbe kérnék gyermekük óvodai elhelyezését, szíveskedjenek ezt felénk az óvodai felvételi kérelem nyomtatványban jelezni. (Ennek a kérésnek akkor tudunk eleget tenni, ha az adott épületben a megmaradt üres férőhelyek száma ezt lehetővé teszi.)

A 20/2012. (VIII.31.) EMMI rendelet 20. § (11.) pontjában meghatározottak figyelembevételével a gyermekek csoportba való beosztásáról az óvodavezető dönt.

Amennyiben ehhez kapcsolódó igényük felmerül, jelezzék intézményünk felé.

A kitöltött és a csatolandó dokumentumokat Mártonné Ruzsák Tímea óvodatitkár részére az alábbi e-mail címre kérjük megküldeni:

[ruzsak.timea@btovi.hu](mailto:ruzsak.timea@btovi.hu)

A felvétellel kapcsolatos kéréseiket-kérdéseiket Katinszki Ildikó intézményvezető részére az alábbi e-mail címen tehetik meg:

[iskola.ovi@btovi.hu](mailto:iskola.ovi@btovi.hu)

A gyorsabb tájékoztatás érdekében érdemes megadniuk telefonos elérhetőségüket.

Kérjük, hogy a kialakult veszélyhelyzetre/krízishelyzetre való tekintettel **kizárólag bennünket keressenek** meg az óvodai felvételekkel kapcsolatos kérdéseikkel-kéréseikkel.

1. Az óvodaköteles gyermekek felvételéről 2021. június 06-át követően írásban - postai úton, vagy elektronikus formában értesítjük az érintett szülőket.

Elektronikusan akkor tudjuk az értesítést kiküldeni, ha a szülő e-mailen nyújtotta be részünkre a beiratkozáshoz szükséges dokumentumokat.

1. Tájékoztatjuk Önöket, hogy a felvétellel kapcsolatos tudnivalókról az Oktatási Hivatal *a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet* 20. § (1c) bekezdése alapján április 16-ig értesítést küld azon gyermekek lakcímére postai úton, akiknek óvodáztatási kötelezettsége tárgyévben megkezdődik.

1. Az ebédbefizetés, a szülői értekezlet és az ismerkedési nap időpontjáról ezen a fórumon (Önkormányzat honlapján) július 31-ig tájékoztatjuk Önöket.

Kérnénk, hogy az óvoda Házirendjét és Pedagógiai Programját elolvasni szíveskedjenek.

Szeretettel várjuk a leendő kiscsoportos óvodásokat! Mindenkinek nagyon jó egészséget kívánunk!

Budapest, 2021. március 22.

Katinszki Ferencné Ildikó

intézményvezető